ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019015

ขอให้ปรับปรุงการให้บริการของสำนักงานเขตบางเขน กรุงเทพมหานคร เนื่องจากวันที่ 08 พฤษภาคม 2566 เวลาประมาณ 07.00 น. ผู้ร้องติดต่อหน่วยงานดังกล่าวเพื่อทำบัตรประจำตัวประชาชนใหม่ กรณีสูญหาย พบเจ้าหน้าที่ประชาสัมพันธ์ เป็นบุคคลเพศหญิง (ไม่ทราบชื่อ ไม่ทราบนามสกุล และอายุ) นั่งก้มหน้า รูปร่างสมส่วน ผิวดำแดง เมื่อผู้ร้องรับบัตรคิวแล้ว เจ้าหน้าที่แจ้งว่าให้รอการให้บริการ 8 ชั่วโมง  โดยไม่แจ้งสาเหตุที่ผู้ร้องจะต้องรอว่าเนื่องจากอะไร ไม่แจ้งให้ผู้ร้องทราบ ทั้งที่ช่วงเวลาที่ผู้ร้องติดต่อใช้บริการก็ยังไม่มีประชาชนมาใช้บริการ จึงประสงค์ให้มีปรับปรุงระบบการให้บริการ เพื่ออำนวยความสะดวกแก่ประชาชนที่ใช้บริการ ทำให้ในวันดังกล่าวผู้ร้องต้องเดินทางไปที่สำนักงานเขตสายไหมแทน และทำบัตรประจำตัวประชาชนใหม่ โดยเสร็จเรียบร้อยในระยะเวลาแค่ 30 นาที

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata